धमाकों से गूंजी लीबिया की राजधानी त्रिपोली  
लीबिया की राजधानी त्रिपोली रविवार रात धमाकों से दहल उठी। इस दौरान कम से कम पांच से अधिक धमाकों की आवाज सुनी गई।
लीबिया की राजधानी त्रिपोली रविवार रात धमाकों से दहल उठी। इस दौरान कम से कम पांच से अधिक धमाकों की आवाज सुनी गई। उधर, लीबिया की सेना ने भी विमानभेदी तोपों से गोले दागे। समाचार एजेंसी सिन्हुआ के अनुसार अभी यह स्पष्ट नहीं हो पाया है कि इन धमाकों में राजधानी की किन जगहों को निशाना बनाया गया।  गठबंधन सेनाओं की ओर से रविवार को लगातार आठवें दिन भी हवाई हमले किए गए। लीबिया में जारी सभी तरह के हवाई हमलों की कमान नाटो ने अपने हाथों में ले लिया है।   समाचार चैनल अल-जजीरा के मुताबिक रविवार को लीबियाई विद्रोहियों ने प्रमुख स्थान रास जेनुफ और बिन जवाद कस्बे पर कब्जा कर लिया। बिना किसी हिंसक वारदात के विद्रोहियों ने बिन जवाद पर कब्जा कर लिया।